1.

anexa II se modifică după cum urmează: (a) articolul 1 se modifică după cum urmează: (i) definiția „titularului de BIC adresabil” se înlocuiește cu următorul text: „— «titular de BIC adresabil» (addressable BIC holder) înseamnă o entitate care: (a) are atribuit un cod de identificare a entității (BIC); (b) nu este recunoscută ca participant indirect în PM; și (c) este un corespondent sau un client al unui titular de cont PM sau o sucursală a unui participant direct sau indirect în PM și poate transmite ordine de plată către și primi plăți de la un sistem component al TARGET2, prin intermediul titularului de cont PM;”; (ii) definiția „sistemului auxiliar” se înlocuiește cu următorul text: „— «sistem auxiliar» (ancillary system) înseamnă un sistem administrat de o entitate stabilită în Uniunea Europeană sau în Spațiul Economic European (SEE) care este supravegheată și/sau monitorizată de o autoritate competentă și care respectă cerințele privind monitorizarea pentru localizarea infrastructurilor care oferă servicii în euro, astfel cum sunt acestea modificate periodic și publicate pe website-ul BCE (*1), în care sunt transmise reciproc și/sau compensate sau înregistrate plăți și/sau instrumente financiare în raport cu: (a) obligațiile monetare decontate în TARGET2; și/sau cu (b) fondurile deținute în TARGET2, în conformitate cu Orientarea BCE/2012/27 (*2) și cu aranjamentul bilateral dintre sistemul auxiliar și banca centrală relevantă din Eurosistem; (*1) Politica actuală a Eurosistemului pentru localizarea infrastructurii este prevăzută în următoarele declarații, disponibile pe website-ul BCE la adresa www.ecb.europa.eu: (a) the policy statement on euro payment and settlement systems located outside the euro area din 3 noiembrie 1998; (b) the Eurosystem's policy line with regard to consolidation in central counterparty clearing din 27 septembrie 2001; (c) the Eurosystem policy principles on the location and operation of infrastructures settling euro-denominated payment transactions din 19 iulie 2007; (d) the Eurosystem policy principles on the location and operation of infrastructures settling euro-denominated payment transactions: specification of «legally and operationally located in the euro area» din 20 noiembrie 2008; (e) the Eurosystem oversight policy framework, versiunea revizuită din iulie 2016." (*2) Orientarea BCE/2012/27 din 5 decembrie 2012 privind sistemul transeuropean automat de transfer rapid cu decontare pe bază brută în timp real (TARGET2) (JO L 30 30.1.2013, p. 1).”;" (iii) definiția „lichidității disponibile” se înlocuiește cu următorul text: „— «lichiditate disponibilă» (available liquidity) înseamnă un sold creditor al contului PM al unui participant și, dacă este cazul, orice linie de credit pe parcursul zilei acordată de către BCN din zona euro relevantă în legătură cu un astfel de cont, dar încă neutilizată sau, dacă este cazul, redus cu valoarea oricăror rezervări de lichiditate procesate în contul PM;”; (iv) definiția „zilei de operare” se înlocuiește cu următorul text: „— «zi de operare» (business day) sau «zi de operare TARGET2» (TARGET2 business day) înseamnă orice zi în care TARGET2 este deschis pentru decontarea ordinelor de plată, astfel cum este precizat în apendicele V;”; (v) definiția „contului de fonduri dedicate” se înlocuiește cu următorul text: „— «cont de fonduri dedicate T2S (T2S DCA)» [T2S Dedicated Cash Account (T2S DCA)] înseamnă un cont deținut de un titular de T2S DCA, deschis în TARGET2 – [inserați referința băncii centrale/țării] și utilizat pentru plăți de fonduri în relație cu decontarea instrumentelor financiare în T2S;”; (vi) la definiția „situației de neîndeplinire a obligațiilor”, litera (g) se înlocuiește cu următorul text: „(g) atunci când soldul creditor al contului PM, al T2S DCA sau al TIPS DCA al participantului sau toate ori o parte importantă a activelor participantului fac obiectul unui ordin de blocare, sechestrului/popririi, confiscării sau oricărei alte proceduri care are ca scop apărarea interesului public sau a drepturilor creditorilor participantului;”; (vii) definiția „contului local” se înlocuiește cu următorul text: „— «cont local» (Home Account) înseamnă un cont deschis în afara PM de către o BCN din zona euro pentru o instituție de credit stabilită în Uniune sau în SEE;”; (viii) la definiția „modulului informații și control (ICM)”, cuvântul „participanților” se înlocuiește cu cuvintele „titularilor de cont PM”; (ix) definiția „mesajului transmis prin intermediul ICM” se înlocuiește cu următorul text: „— «mesaj transmis prin intermediul ICM» (ICM broadcast message) înseamnă informații puse în mod simultan la dispoziția tuturor sau numai a unui grup selectat de titulari de cont PM prin intermediul ICM;”; (x) la definiția „participantului indirect”, termenul „SEE” se înlocuiește cu cuvintele „Uniune sau SEE”; (xi) definiția „întreprinderii de investiții (societății de investiții)” se înlocuiește cu următorul text: „— «întreprindere de investiții (societate de investiții)» (investment firm) înseamnă o întreprindere de investiții (societate de investiții) în sensul [inserați prevederile dreptului intern care transpun articolul 4 alineatul (1) punctul 1 din Directiva 2014/65/UE a Parlamentului European și a Consiliului (*3)], cu excepția instituțiilor prevăzute la [inserați prevederile dreptului intern care transpun articolul 2 alineatul (1) din Directiva 2014/65/UE], cu condiția ca întreprinderea de investiții (societatea de investiții) în cauză să fie: (a) autorizată și supravegheată de o autoritate competentă recunoscută, care a fost desemnată ca atare în temeiul Directivei 2014/65/UE; și (b) îndreptățită să desfășoare activitățile menționate la [inserați prevederile dreptului intern care transpun punctele 2, 3, 6 și 7 ale secțiunii A din anexa I la Directiva 2014/65/UE]; (*3) Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (JO L 173, 12.6.2014, p. 349).”;" (xii) la definiția „accesului multiadresant”, cuvintele „stabilite în Spațiul Economic European (SEE)” se înlocuiesc cu cuvintele „stabilite în Uniune sau în Spațiul Economic European (SEE)”; (xiii) la definiția „contului PM principal”, termenul „DCA” se înlocuiește cu termenul „T2S DCA”; (xiv) definiția „participantului” se înlocuiește cu următorul text: „— «participant» (participant) sau «participant direct» (direct participant) înseamnă o entitate care are cel puțin un cont PM (titular de cont PM) și/sau un cont de fonduri dedicate T2S (T2S Dedicated Cash Account) (titular de T2S DCA) și/sau un cont de fonduri dedicate TIPS (TIPS Dedicated Cash Account) (titular de TIPS DCA) deschis la o bancă centrală din Eurosistem;”; (xv) definiția „ordinului de plată” se înlocuiește cu următorul text: „— «ordin de plată» (payment order) înseamnă un ordin de transfer credit, un ordin de transfer de lichiditate, o instrucțiune de debitare directă, un ordin de transfer de lichiditate din PM în T2S DCA sau un ordin de transfer de lichiditate din PM în TIPS DCA;”; (xvi) definiția „ordinului de transfer de lichiditate din PM în DCA” se înlocuiește cu următorul text: „— «ordin de transfer de lichiditate din PM în T2S DCA» (PM to T2S DCA liquidity transfer order) înseamnă instrucțiunea de a transfera un volum specificat de fonduri dintr-un cont PM într-un T2S DCA;”; (xvii) la definiția „disfuncționalității tehnice a TARGET2”, cuvintele „procesării în aceeași zi a plăților” se înlocuiesc cu cuvintele „procesării în aceeași zi de operare a plăților”; (xviii) se adaugă următoarele definiții: „— «serviciul TARGET de decontare a plăților instant (TIPS)» [TARGET Instant Payment Settlement (TIPS) service] înseamnă decontarea în banii băncii centrale a ordinelor de plată instant pe Platforma TIPS; — «Platforma TIPS» [TIPS Platform)] înseamnă infrastructura platformei tehnice unice pusă la dispoziție de băncile centrale naționale care furnizează Platforma TIPS; — «bănci centrale naționale care furnizează Platforma TIPS» (TIPS Platform-providing NCBs) înseamnă Deutsche Bundesbank, Banco de España, Banque de France și Banca d'Italia, în calitatea lor de bănci centrale care construiesc și operează Platforma TIPS în beneficiul Eurosistemului; — «furnizor de servicii de rețea TIPS» (TIPS network service provider) înseamnă o întreprindere care: (a) a îndeplinit toate condițiile necesare pentru a se conecta la Platforma TIPS și a stabilit o conexiune tehnică la Platforma TIPS în conformitate cu normele și procedurile prevăzute în apendicele V la anexa IIb la Orientarea BCE/2012/27 și (b) a semnat termenii și condițiile privind găzduirea conectivității TIPS care sunt disponibili pe website-ul BCE; — «cont de fonduri dedicate TIPS (TIPS DCA)» [TIPS Dedicated Cash Account (TIPS DCA)] înseamnă un cont deținut de un titular de TIPS DCA, deschis în TARGET2 – [inserați referința băncii centrale/țării] și utilizat pentru furnizarea de servicii de plată instant clienților săi; — «condiții armonizate pentru deschiderea și funcționarea unui cont de fonduri dedicate TIPS în TARGET2» (Harmonised Conditions for the Opening and Operation of a TIPS Dedicated Cash Account in TARGET2) înseamnă condițiile stabilite în anexa IIb; — «cont PM legat» (Linked PM account) înseamnă contul PM cu care este asociat un TIPS DCA în scopul gestionării lichidității și plății comisioanelor TIPS; — «ordin de plată instant» (instant payment order) înseamnă, în conformitate cu schema de transfer credit instant SEPA (schema SCT Inst) a Consiliului European al Plăților, o instrucțiune de plată care poate fi executată 24 de ore pe zi, în orice zi calendaristică a anului, cu procesare imediată sau aproape imediată și cu notificarea plătitorului; — «solicitare de returnare» (recall request) înseamnă, în conformitate cu schema SCT Inst, un mesaj de la un titular de TIPS DCA prin care se solicită rambursarea unui ordin de plată instant decontat; — «răspuns pozitiv la solicitarea de returnare» (positive recall answer) înseamnă, în conformitate cu schema SCT Inst, un ordin de plată inițiat de beneficiarul unei solicitări de returnare, ca răspuns la o solicitare de returnare, în beneficiul inițiatorului respectivei solicitări de returnare; — «ordin de transfer de lichiditate din PM în TIPS DCA» (PM to TIPS DCA liquidity transfer order) înseamnă instrucțiunea de a transfera un volum specificat de fonduri dintr-un cont PM într-un TIPS DCA; — «ordin de transfer de lichiditate din TIPS DCA în PM» (TIPS DCA to PM liquidity transfer order) înseamnă instrucțiunea de a transfera un volum specificat de fonduri dintr-un TIPS DCA într-un cont PM;”; (b) articolul 3 se înlocuiește cu următorul text: „Articolul 3 Descrierea generală a TARGET2 (1) TARGET2 asigură decontarea pe bază brută în timp real a plăților în euro, cu decontare în banii băncii centrale în conturile PM, în T2S DCA în scopul tranzacțiilor cu instrumente financiare și în TIPS DCA în scopul plăților instant. (2) În TARGET2 – [inserați referința băncii centrale/țării] sunt procesate următoarele tranzacții: (a) tranzacții rezultate în mod direct din operațiunile de politică monetară ale Eurosistemului sau inițiate în legătură cu acestea; (b) decontarea pasului în euro al operațiunilor de schimb valutar care implică Eurosistemul; (c) decontarea transferurilor în euro rezultate din tranzacții în sistemele transfrontaliere de compensare a plăților de mare valoare; (d) decontarea transferurilor în euro rezultate din tranzacții în sistemele de plăți de mică valoare în euro de importanță sistemică; (e) decontarea pasului în fonduri al tranzacțiilor cu instrumente financiare; (f) ordine de transfer de lichiditate din T2S DCA în T2S DCA, ordine de transfer de lichiditate din T2S DCA în PM și ordine de transfer de lichiditate din PM în T2S DCA; (fa) ordine de plată instant; (fb) răspunsuri pozitive la solicitările de returnare; (fc) ordine de transfer de lichiditate din TIPS DCA în PM și ordine de transfer de lichiditate din PM în TIPS DCA; și (g) orice alte tranzacții în euro adresate participanților la TARGET2. (3) TARGET2 asigură decontarea pe bază brută în timp real a plăților în euro, cu decontare în banii băncii centrale în conturile PM, T2S DCA și TIPS DCA. TARGET2 este organizat și funcționează pe baza SSP, prin intermediul căreia sunt inițiate și procesate ordinele de plată și prin care, în final, sunt primite plăți prin aceleași metode tehnice. În ceea ce privește funcționarea tehnică a T2S DCA, TARGET2 este organizat din punct de vedere tehnic și funcționează pe Platforma T2S. În ceea ce privește funcționarea tehnică a TIPS DCA, TARGET2 este organizat din punct de vedere tehnic și funcționează pe Platforma TIPS. (4) [Inserați denumirea băncii centrale] este furnizorul de servicii în temeiul prezentelor condiții. Actele și omisiunile băncilor centrale naționale care furnizează SSP sunt considerate ca fiind actele și omisiunile [inserați denumirea băncii centrale], pentru care aceasta își asumă răspunderea în conformitate cu articolul 31 de mai jos. Participarea în conformitate cu prezentele condiții nu dă naștere unei relații contractuale între titularii de cont PM și băncile centrale naționale care furnizează SSP când oricare dintre acestea din urmă acționează în această calitate. Instrucțiunile, mesajele sau informațiile pe care un titular de cont PM le primește de la sau le trimite către SSP în legătură cu serviciile prestate în temeiul prezentelor condiții sunt considerate a fi primite de la sau trimise către [inserați denumirea băncii centrale]. (5) TARGET2 este structurat din punct de vedere juridic ca o multitudine de sisteme de plăți, fiind compus din toate sistemele componente ale TARGET2, care sunt desemnate ca «sisteme» în conformitate cu legile interne care transpun Directiva 98/26/CE. TARGET2 – [inserați referința băncii centrale/țării] este desemnat ca «sistem» prin [inserați prevederea legală aplicabilă care transpune Directiva 98/26/CE]. (6) Participarea la TARGET2 intră în vigoare prin participarea la un sistem component al TARGET2. Prezentele condiții descriu drepturile și obligațiile reciproce ale titularilor de cont PM în TARGET2 – [inserați referința băncii centrale/țării] și ale [inserați denumirea băncii centrale]. Regulile de procesare a ordinelor de plată în temeiul prezentelor condiții (titlul IV și apendicele I) se referă la toate ordinele de plată inițiate sau la plățile primite de oricare din titularii de cont PM.”; (c) articolul 4 se modifică după cum urmează: (i) la alineatul (1), literele (a) și (b) se înlocuiesc cu următorul text: „(a) instituții de credit stabilite în Uniune sau în SEE, inclusiv când acestea acționează printr-o sucursală stabilită în Uniune sau în SEE; (b) instituții de credit stabilite în afara SEE, cu condiția ca acestea să acționeze printr-o sucursală stabilită în Uniune sau în SEE;”; (ii) (Nu privește versiunea în limba română.); (iii) la alineatul (2), literele (c) și (d) se înlocuiesc cu următorul text: „(c) întreprinderile de investiții (societățile de investiții) stabilite în Uniune sau în SEE; (d) entitățile care administrează sistemele auxiliare și acționează în această calitate; și” (iv) (Nu privește versiunea în limba română.); (d) articolul 5 se modifică după cum urmează: (i) alineatul (3) se înlocuiește cu următorul text: „(3) Titularii de cont PM pot desemna entități ca participanți indirecți în PM numai dacă sunt îndeplinite condițiile prevăzute în articolul 6.”; (ii) la alineatul (4), la literele (a) și (b), cuvintele „în SEE” se înlocuiesc cu cuvintele „în Uniune sau în SEE”; (e) la articolul 6 alineatul (1), cuvintele „în SEE” se înlocuiesc cu cuvintele „în Uniune sau în SEE”; (f) articolul 7 se modifică după cum urmează: (i) alineatul (3) se înlocuiește cu următorul text: „(3) Un titular de cont PM care acceptă desemnarea contului PM al acestuia drept contul PM principal este obligat de orice facturi referitoare la deschiderea și funcționarea fiecărui T2S DCA legat de acel cont PM, astfel cum se stabilește în apendicele VI la prezenta anexă, indiferent de conținutul sau orice nerespectare a acordurilor contractuale sau de altă natură dintre acel titular de cont PM și titularul de T2S DCA.”; (ii) la alineatele (4) și (5), termenul „DCA” se înlocuiește cu termenul „T2S DCA”; (iii) se adaugă următoarele alineate (6) și (7): „(6) Un titular de cont PM care acceptă desemnarea contului PM al acestuia drept contul PM legat este obligat de orice facturi referitoare la deschiderea și funcționarea fiecărui TIPS DCA legat de acel cont PM, astfel cum se stabilește în apendicele VI la prezenta anexă, indiferent de conținutul sau orice nerespectare a acordurilor contractuale sau de altă natură dintre acel titular de cont PM și titularul de TIPS DCA. Un cont PM legat poate fi legat de maximum 10 TIPS DCA. (7) Titularul unui cont PM legat are acces la situația lichidității disponibile în TIPS DCA legate de contul PM respectiv și se asigură că titularii de TIPS DCA își cunosc responsabilitatea privind gestionarea lichidității respective.”; (g) la articolul 8 alineatul (1) litera (a) punctul (i), termenul „TARGET2 – [inserați referința băncii centrale/țării]” se înlocuiește cu termenul „SSP”; (h) articolul 11 se modifică după cum urmează: (i) la alineatul (3), prima teză se înlocuiește cu următorul text: „Informații actualizate privind starea operațională a SSP sunt disponibile în sistemul de informații al TARGET2 (T2IS), pe o pagină dedicată de pe website-ul BCE.”; (ii) se introduce următorul alineat (4a): „(4a) Titularul contului PM legat are responsabilitatea de a-i informa în timp util pe titularii săi de TIPS DCA cu privire la orice mesaj relevant transmis prin intermediul ICM, inclusiv acele mesaje legate de suspendarea sau încetarea participării oricărui titular de TIPS DCA în TARGET2 – [inserați referința băncii centrale/țării].”; (iii) alineatul (9) se înlocuiește cu următorul text: „(9) Participanții informează [inserați denumirea băncii centrale] imediat ce apare în legătură cu ei înșiși o situație de neîndeplinire a obligațiilor.”; (i) articolul 13 se modifică după cum urmează: (i) literele (c) și (d) se înlocuiesc cu următorul text: „(c) ordine de transfer de lichiditate; (d) ordine de transfer de lichiditate din PM în T2S DCA; și”; (ii) se adaugă următoarea literă (e): „(e) ordine de transfer de lichiditate din PM în TIPS DCA.”; (j) la articolul 14, alineatul (3) se înlocuiește cu următorul text: „(3) SSP aplică marca sa temporală pentru procesarea ordinelor de plată în ordinea primirii acestora.”; (k) la articolul 15, alineatul (2) se înlocuiește cu următorul text: „(2) Ordinele de plată foarte urgente pot fi încadrate ca atare doar de către: (a) băncile centrale; și (b) participanți, în cazul plăților către și de la CLS Bank International, cu excepția plăților aferente serviciilor CLS CCP și CLSNow, și al transferurilor de lichiditate aferente decontării sistemelor auxiliar care utilizează ASI. Toate instrucțiunile de plată inițiate de un sistem auxiliar prin intermediul ASI pentru debitarea sau creditarea conturilor PM ale participanților, toate ordinele de transfer de lichiditate din PM în T2S DCA și toate ordinele de transfer de lichiditate din PM în TIPS DCA inițiate sunt considerate ordine de plată foarte urgente.”; (l) la articolul 29 alineatul (1), litera (b) se înlocuiește cu următorul text: „(b) poate fi utilizat pentru a iniția ordine de transfer de lichiditate, ordine de transfer de lichiditate din TIPS DCA în PM, ordine de transfer de lichiditate din PM în TIPS DCA, ordine de transfer de lichiditate din PM în T2S DCA și, atunci când ICM se utilizează în combinație cu serviciile cu valoare adăugată T2S, ordine de transfer de lichiditate din T2S DCA în PM; și”; (m) la articolul 31, alineatul (5) se înlocuiește cu următorul text: „(5) Fără a aduce atingere [inserați prevederile dreptului intern care transpun Directiva (UE) 2015/2366 a Parlamentului European și a Consiliului (*4)], alineatele (1)-(4) se aplică în măsura în care este posibilă excluderea răspunderii [inserați denumirea băncii centrale]. (*4) Directiva (UE) 2015/2366 a Parlamentului European și a Consiliului din 25 noiembrie 2015 privind serviciile de plată în cadrul pieței interne, de modificare a Directivelor 2002/65/CE, 2009/110/CE și 2013/36/UE și a Regulamentului (UE) nr. 1093/2010, și de abrogare a Directivei 2007/64/CE (JO L 337, 23.12.2015, p. 35).”;" (n) articolul 34 se modifică după cum urmează: (i) la alineatul (1), a doua teză se înlocuiește cu următorul text: „În sensul prezentului alineat, adoptarea unor măsuri de prevenire a crizelor sau a unor măsuri de gestionare a crizelor în sensul Directivei 2014/59/UE a Parlamentului European și a Consiliului (*5) împotriva unui titular de cont PM nu constituie automat deschiderea unei proceduri de insolvență. (*5) Directiva 2014/59/UE a Parlamentului European și a Consiliului din 15 mai 2014 de instituire a unui cadru pentru redresarea și rezoluția instituțiilor de credit și a firmelor de investiții și de modificare a Directivei 82/891/CEE a Consiliului și a Directivelor 2001/24/CE, 2002/47/CE, 2004/25/CE, 2005/56/CE, 2007/36/CE, 2011/35/UE, 2012/30/UE și 2013/36/UE ale Parlamentului European și ale Consiliului, precum și a Regulamentelor (UE) nr. 1093/2010 și (UE) nr. 648/2012 ale Parlamentului European și ale Consiliului (JO L 173, 12.6.2014, p. 190).”;" (ii) la alineatul (4) litera (a), cuvintele „titulari de DCA” și „titularului de DCA” se înlocuiesc cu cuvintele „titulari de T2S DCA” și, respectiv, „titularului de T2S DCA”; (o) la articolul 38, se introduce următorul alineat (1a): „(1a) Prin derogare de la alineatul (1), participantul consimte că informațiile cu privire la orice măsură luată în conformitate cu articolul 34 nu sunt considerate informații confidențiale.”; (p) la articolul 39 alineatul (3), litera (a) punctul (ii) se înlocuiește cu următorul text: „(ii) participantul nu introduce în TARGET2 niciun ordin de plată pentru transfer de fonduri către un cont deținut de o altă entitate decât participantul până nu a obținut din partea [inserați denumirea băncii centrale] confirmarea că notificarea necesară a fost făcută sau că aprobarea a fost obținută de către sau în numele furnizorului de servicii de plată al beneficiarului;”; (q) la articolul 42, la prima și la a doua teză cuvintele „inclusiv apendicele la acestea” și, respectiv „inclusiv ale apendicelor sale” se înlocuiesc cu cuvintele „inclusiv apendicele” și, respectiv, „inclusiv ale apendicelor”; (r) în apendicele 1, secțiunea 8, intitulată „Utilizarea ICM”, se modifică după cum urmează: (i) la punctul 8, literele (c) și (d) se înlocuiesc cu următorul text: „(c) din contul PM către contul tehnic administrat de sistemul auxiliar care utilizează procedura de decontare 6 în timp real; (d) prin intermediul unui ordin de transfer de lichiditate din PM în T2S DCA sau, atunci când ICM se utilizează în combinație cu serviciile cu valoare adăugată T2S, prin intermediul unui ordin de transfer de lichiditate din T2S DCA în PM; și”; (ii) la punctul 8 se adaugă următoarea literă (e): „(e) prin intermediul unui ordin de transfer de lichiditate din PM în TIPS DCA sau al unui ordin de transfer de lichiditate din TIPS DCA în PM.”; (s) apendicele IV se modifică după cum urmează: (i) la punctul 4, intitulat „Transferarea operațiunilor SSP la un sediu alternativ”, la litera (c), termenul „ordin de transfer de lichiditate din PM în DCA” se înlocuiește cu termenul „ordin de transfer de lichiditate din PM în T2S DCA”; (ii) punctul 6, intitulat „Procesarea în situații de urgență”, se modifică după cum urmează: — litera (c) punctul (i) se înlocuiește cu următorul text: „(i) plăți aferente CLS Bank International, cu excepția plăților aferente serviciilor CLS CCP și CLSNow;”; — litera (d) punctul (iii) se înlocuiește cu următorul text: „(iii) ordine de transfer de lichiditate din T2S DCA în PM.”; (iii) la punctul 8, intitulat „Alte dispoziții”, la litera (b), cuvintele „de SSP” se înlocuiesc cu cuvintele „de echipa operațională a SSP”; (t) apendicele V la anexa II se modifică după cum urmează: (i) programul se înlocuiește cu următorul text: „Ora Descriere 6.45-7.00 Fereastră pentru pregătirea operațiunilor din timpul zilei (1) 7.00-18.00 Procesare în timpul zilei 17.00 Moment-limită pentru plățile clienților, adică plățile în care inițiatorul și/sau beneficiarul unei plăți nu este un participant direct sau indirect, astfel cum este identificat de sistem prin utilizarea mesajului MT 103 sau MT 103+ 18.00 Moment-limită pentru plăți interbancare, adică alte plăți decât plățile clienților Moment-limită pentru transferurile de lichiditate dintre TARGET2 și TIPS Imediat după ora 18.00 Finalizarea ultimilor algoritmi în TARGET2 În momentul finalizării ultimilor algoritmi TARGET2 trimite mesaje către TIPS pentru a iniția schimbarea zilei de operare în TIPS Imediat după finalizarea ultimilor algoritmi Fișiere de închidere a zilei (Registrul general) primite de la TIPS 18.00-18.45 (2) Procesarea închiderii zilei. 18.15 (2) Moment-limită general pentru utilizarea facilităților permanente (imediat după) 18.30 (3) Datele pentru actualizarea sistemelor contabile sunt disponibile băncilor centrale 18.45-19.30 (3) Procesarea deschiderii zilei (start-of-day) (noua zi de operare) 19.00 (3)-19.30 (2) Furnizare de lichiditate în contul PM 19.30 (3) Mesaj «început de procedură» (start-of-procedure) și decontare a ordinelor de plată programate de transfer de lichiditate din conturile PM în subconturi/contul tehnic (decontări aferente sistemelor auxiliare) Începerea transferurilor de lichiditate între TARGET2 și TIPS 19.30 (3)-22.00 Realizarea transferurilor de lichiditate suplimentare prin intermediul ICM pentru procedura de decontare 6 în timp real; realizarea transferurilor de lichiditate suplimentare prin intermediul ICM, înainte de transmiterea de către sistemul auxiliar a mesajelor «început de ciclu» (start-of-cycle) pentru procedura de decontare 6 interfațată; perioada de decontare a operațiunilor din timpul nopții ale sistemelor auxiliare (doar pentru procedura de decontare 6 în timp real și pentru procedura de decontare 6 interfațată ale sistemelor auxiliare) 22.00-1.00 Fereastră pentru întreținere tehnică 1.00-7.00 Procedura de decontare a operațiunilor din timpul nopții ale sistemelor auxiliare (doar pentru procedura de decontare 6 în timp real și pentru procedura de decontare 6 interfațată ale sistemelor auxiliare) Transferuri de lichiditate între TARGET2 și TIPS (ii) se adaugă următorul punct 6: „(6) Informații actualizate privind starea operațională a SSP sunt disponibile în sistemul de informații al TARGET2 (T2IS), pe o pagină dedicată de pe website-ul BCE. Informațiile cu privire la starea operațională a SSP din T2IS și de pe website-ul BCE sunt actualizate numai în timpul orelor de operare normale.”; (u) apendicele VI la anexa II se modifică după cum urmează: (i) la punctul 1, ultima teză se înlocuiește cu următorul text: „Ordinele de transfer de lichiditate din PM în T2S DCA sau ordinele de transfer de lichiditate din PM în TIPS DCA transmise din contul PM al unui participant și ordinele de transfer de lichiditate din T2S DCA în PM sau ordinele de transfer de lichiditate din TIPS DCA în PM primite în contul PM al unui participant sunt comisionate în conformitate cu opțiunea de comisionare (a) sau (b) de mai sus aleasă pentru acest cont PM.”; (ii) la punctele 12 și 13 și în tabel, termenul „DCA” se înlocuiește cu termenul „T2S DCA”; (iii) în tabel, la secțiunea „Servicii informaționale” între cel de-al treilea câmp („Interogări U2A”) și cel de-al patrulea câmp („Mesaje grupate într-un fișier”) se introduce următorul câmp: „Interogări U2A descărcate 0,7 eurocenți Per locație (business item) interogată în orice interogare U2A generată și descărcată”; (iv) se introduc următoarele puncte 13a și 13b: „Comisioane pentru titularii de cont PM legat (13a) Titularul unui cont PM legat este comisionat cu următoarele comisioane pentru serviciul TIPS în legătură cu TIPS DCA legate de contul PM respectiv. Elemente ale tarifului Comision Explicație Servicii de decontare Ordin de plată instant 0,20 eurocenți Se va percepe și pentru tranzacțiile nedecontate Solicitare de returnare 0,00 Răspuns negativ la solicitarea de returnare 0,00 Răspuns pozitiv la solicitarea de returnare 0,20 eurocenți Se va percepe de la titularul contului PM legat asociat cu TIPS DCA care urmează să fie creditat (și în cazul tranzacțiilor nedecontate) (13b) Pentru primele zece milioane de ordine de plată instant și de răspunsuri pozitive la solicitările de returnare, cumulate, primite de la Platforma TIPS până la sfârșitul anului 2019 nu se percep comisioane. [Inserați denumirea băncii centrale] percepe în următorul an de la titularii de cont PM legat comisioane pentru orice ordine de plată instant și răspunsuri pozitive la solicitările de returnare suplimentare primite de Platforma TIPS până la sfârșitul anului 2019.”; (v) la punctul 14, ultima teză se înlocuiește cu următorul text: „Plățile se efectuează nu mai târziu de-a paisprezecea zi de operare a acelei luni în contul indicat de [inserați denumirea băncii centrale] sau se debitează dintr-un cont indicat de titularul de cont PM.”;